Source: http://www.vszp.sk/showdoc.do?docid=340&page=2
Timestamp: 2016-12-05 02:20:33+00:00
Document Index: 3468080

Matched Legal Cases: ['§ 31', '§ 31', '§ 19', '§ 6', '§ 11', '§ 5', '§ 6', '§ 13', '§ 11', '§ 58', '§ 6', '§ 43', '§ 19', '§ 11', '§ 13', '§ 13', '§ 13', '§ 19', '§ 19', '§ 19', '§ 17']

Ročné zúčtovanie - VšZP Všeobecná zdravotná poisťovňa - vždy pri vás Textová verzia
Úvod > Poradňa > Ročné zúčtovanie
Cely rok 2009 som bola SZČO a v roku 2009 som bola aj 15 dní práceneschopná a poberala som nemocenské dávky. Kde v tlačive typu B sa uvádzajú dni práceneschopnosti?
Dni práceneschopnosti (poberania nemocenských dávok) sa uvádzajú v tlačive typu B: oddiel č. V.
Prosím Vás o stanovisko k § 31d ods. 4 zákona o zdravotnom poistení, v ktorom je uvedené:
Ročné zúčtovanie poistného nevykonávajú poistenci zdravotnej poisťovne za rok, v ktorom jej zanikla platnosť povolenia z iného dôvodu ako pre zrušenie povolenia. Preddavky na poistné, ktoré mali byť zaplatené za rozhodujúce obdobie, sa pokladajú za poistné podľa tohto zákona. To znamená, že poistenci bývalej Spoločnej zdravotnej poisťovne nemajú povinnosť vykonať ročné zúčtovanie poistného za rok 2009?
Zlúčenie VšZP a SZP sa riadi zákonom č. 533/2009 Z. z. z 3. decembra 2009, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Účinnosť zákona je 21.12.2009, zlúčenie zdravotných poisťovní zo zákona bolo k 1.1. 2010.
Z uvedeného vyplýva, že na klientov bývalej SZP sa § 31d odsek 4 zákona č. 580/2004 Z. z. o zdravotnom poistení v znení neskorších predpisov nevzťahuje.
Aj klienti bývalej SZP majú povinnosť vykonať ročné zúčtovanie poistného za rok 2009. Samozrejme tí poistenci, ktorým zákon túto povinnosť ukladá.
Prosíme o usmernenie ako máme postupovať pri ročnom zúčtovaní zdravotného poistenia za rok 2009, nakoľko ste upravili maximálny vymeriavací základ zo sumy 2006,17 Eur na sumu 2006,16 Eur.
Čo so zamestnancami, ktorí mali celý rok vymeriavací základ upravený na maximálny vymeriavací základ a odvod im bol za celých 12-mesiacov vypočítaný zo sumy 2006,17 EUR?
Výška vymeriavacieho základu za rok 2009 bola vypočítaná v súlade s usmernením MZ SR „Vymeriavacie základy a preddavky na verejné zdravotné poistenie pre rok 2009“, následne pri vydaní vyhlášky boli sumy na rok 2009 upravené a tým vznikli rozdiely v maximálnom vymeriavacom základe. Pri vykonaní ročného zúčtovania je potrebné vychádzať z údajov, z ktorých vychádza aj vyhláška. Vzhľadom na skutočnosť, že sa za takýchto zamestnancov odvádzalo celý rok (teda v každom mesiaci) zo sumy 2006,17 Eur (čiže z maxima) a vo vyhláške túto sumu upravili na sumu 2006,16 Eur, takýto zamestnanci si nemusia podať ročné zúčtovanie. Ak by si však ročné zúčtovanie podali výsledok ročného zúčtovania by bol preplatok, ktorý je nižší ako 3 Eur a ten sa podľa § 19 ods. 12 zákona č. 580/2004 Z. z. nevracia.
Aké povinnosti mi vyplývajú v súvislosti s ročným zúčtovaním poistného za rok 2008 ak som SZČO a mám odklad na podanie daňového priznania?
Ak má poistenec odklad daňového priznania za rok 2008 je potrebné do 30.6.2009 predložiť Všeobecnej zdravotnej poisťovni, a. s. doklad o odklade daňového priznania.
Poistenec je povinný vykonať a podať ročné zúčtovanie poistného VšZP najneskôr v deň podania daňového priznania.
Päť mesiacov v roku 2007 som bola evidovaná ako uchádzač o zamestnanie na Úrade práce, sociálnych vecí a rodiny (ÚPSVaR), nemala som žiadny príjem a potom som sa zamestnala v Maďarsku, kde som bola aj zdravotne poistená. V zdravotnej poisťovni na Slovensku som sa odhlásila. Mám povinnosť urobiť si ročné zúčtovanie poistného za rok 2007?
Ročné zúčtovanie poistného za rok 2007 je výpočet poistného za predchádzajúci rok, ktoré sa počíta z úhrnu príjmov poistenca, ktoré v rozhodujúcom období dosiahol.
V zmysle zákona o zdravotnom poistení č. 580/2004 Z. z. v znení neskorších predpisov a vyhlášky Ministerstva zdravotníctva Slovenskej republiky č. 239/2006 zo dňa 4. apríla 2006 v znení vyhlášky č. 161/2008 zo dňa 21. apríla 2008, účinnej od 1. mája 2008 pokiaľ ste boli v roku 2007 evidovaná na ÚPSVaR a nemali ste žiadne príjmy, potom ste boli zamestnaná a poistená v Maďarsku, nemáte povinnosť vykonať ročné zúčtovanie poistného za rok 2007.
V roku 2007 som bol zamestnaný a v novembri som sa stal samostatne zárobkovo činnou osobou (SZČO). Zo zamestnania som mal príjem 65 500,- Sk (pracoval som na skrátený pracovný úväzok) a ako SZČO moje príjmy boli 24 000,- Sk. Aké tlačivá ročného zúčtovania som povinný vyplniť?
Poistenec, ktorý v roku 2007 bol zamestnancom a SZČO a súčet všetkých vymeriavacích základov v roku 2007 bol nižší ako 91 200,- Sk, v zmysle zákona o zdravotnom poistení č. 580/2004 Z. z. v znení neskorších predpisov a vyhlášky Ministerstva zdravotníctva Slovenskej republiky č. 239/2006 zo dňa 4. apríla 2006 v znení vyhlášky č. 161/2008 zo dňa 21. apríla 2008, účinnej od 1. mája 2008, má povinnosť vykonať ročné zúčtovanie poistného za rok 2007 na tlačive typu X+XA+XB.
V prípade, ak poistenec, ktorý v roku 2007 bol zamestnancom a SZČO a súčet všetkých vymeriavacích základov v roku 2007 dosiahol sumu 91 200,- Sk, má povinnosť vykonať ročné zúčtovanie poistného za rok 2007 na tlačive typu S+SA+SB.
Celý rok 2007 som bola v zdravotnej poisťovni evidovaná ako samoplatiteľka a mala som zmluvu o sprostredkovaní, živnosť nemám. Som povinná vykonať ročné zúčtovanie za rok 2007?
Pokiaľ sa jedná o sprostredkovateľov, tak ich je celá škála rôznych variant. Pokiaľ sa jedná o osobu, ktorá má príjmy zo sprostredkovania, ktoré sú zdaniteľné podľa § 6 zákona o dani z príjmu č. 595/2003 Z. z., má povinnosť vykonať ročné zúčtovanie poistného v prípade, ak:
Osoby, ktoré vykonávajú sprostredkovateľskú činnosť na základe povolenia (koncesie) vydaného Úradom pre finančný trh, na účely zdravotného poistenia sú považované za samostatne zárobkovo činné osoby (SZČO) v zmysle ustanovenia § 11 ods. 4 písm. c/ zákona o zdravotnom poistení č. 580/2004 Z. z. v znení neskorších predpisov, a preto pri výpočte, ako aj odvádzaní preddavkov na poistné na zdravotné poistenie, postupujú ako ostatné SZČO.
V takomto prípade je osoba povinná splniť si oznamovaciu povinnosť na tlačive: oznámenie poistenca/platiteľa poistného. Tlačivo je k dispozícii na všetkých pobočkách a expozitúrach VšZP a na internetovej adrese: www.vszp.sk > pre poistencov > tlačivá. K vyplnenému a podpísanému tlačivu treba doložiť doklad o vykonávaní sprostredkovateľskej činnosti a následne doručiť príslušnej pobočke VšZP v mieste trvalého bydliska.
Z vyššie uvedeného vyplýva, ak ide o sprostredkovateľa na základe povolenia, ročné zúčtovanie poistného za rok 2007 vykoná na tlačive typu B.
Ak ide o sprostredkovateľa bez povolenia a v zdravotnej poisťovni bol celý rok 2007 evidovaný ako samoplatiteľ, ročné zúčtovanie poistného za rok 2007 vykoná na tlačive typu C v prípade, ak vymeriavací základ, zdaniteľný podľa § 5 alebo § 6 ZDP (s výnimkou vyňatých príjmov), presiahol úhrn minimálnych základov samoplatiteľa (4 936,- x 12 mesiacov =59 232,- Sk).
V roku 2007 som bola len poistencom štátu (celý rok som poberala rodičovský príspevok) a pracovala som na dohodu o vykonaní práce. Príjem z dohôd bol 84 000,-Sk. Mám povinnosť vykonať ročné zúčtovanie?
Poistenka, ktorá celý rok 2007 bola len na materskej dovolenke (poberala rodičovský príspevok) a mala príjmy z dohody, nemá povinnosť vykonať ročné zúčtovanie poistného za rok 2007 z dôvodu, že v roku 2007 bola na materskej dovolenke a mala iba príjmy z dohody, ktoré patria medzi vyňaté príjmy.
V zmysle § 13 odsek 20 zákona č. 580/2004 Z. z. v znení neskorších predpisov Za vyňaté príjmy sa na účely tohto zákona považujú
d) príjmy z dohôd o prácach vykonávaných mimo pracovného pomeru51b) u osôb uvedených v § 11 odsek 8 písmenách a) až m), o) až r).
39l ) § 58 zákona č. 195/1998 Z. z. v znení neskorších predpisov.
50 ) § 6 ods. 3 zákona č. 595/2003 Z. z.
51) § 43 zákona č. 595/2003 Z. z. v znení zákona č. 534/2005 Z. z.
Prvé tri mesiace v roku 2007 som bola dobrovoľne nezamestnaná a od apríla do konca roka som bola zamestnaná. Mám povinnosť vykonať ročné zúčtovanie poistného za rok 2007?
V zmysle zákona o zdravotnom poistení č. 580/2004 Z. z. v znení neskorších predpisov, § 19 odsek 1 poistenec je povinný vykonať ročné zúčtovanie poistného za rok 2007 a podať ho v príslušnej zdravotnej poisťovni do 30.6.2008. Povinnosť sa nevzťahuje na poistenca, ktorý v čase, keď bol platiteľom podľa § 11 ods. 2 (samoplatiteľom), jeho príjem podľa § 13 ods. 7 nepresiahol úhrn minimálnych základov (vo Vašom prípade: 4 936,- Sk x 3 mesiace =14 808,- Sk) podľa § 13 ods. 9 písm. b) okrem
vyňatých príjmov a v čase, keď bol zamestnancom, jeho príjmy podľa § 13 ods. 1 až 4 vo
všetkých mesiacoch u všetkých zamestnávateľov jednotlivo nepresiahli trojnásobok
priemernej mesačnej mzdy (=51 822,- Sk) a nemal príjmy podliehajúce dani z príjmov podľa
osobitného predpisu okrem vyňatých príjmov.
Do akého termínu musí byť nedoplatok z ročného zúčtovania poistného za rok 2006 uhradený zdravotnej poisťovni?
Nedoplatok z ročného zúčtovania je platiteľ poistného povinný odviesť zdravotnej poisťovni najneskôr do 31. 10. 2006 (§ 19 ods. 11 zákona 580/2004 Z. z. v znení neskorších predpisov). To znamená, že 31. 10.2006 musia byť peniaze na účte zdravotnej poisťovne. Ak platiteľ poistného uhrádza tento nedoplatok bezhotovostným prevodom a prevodný príkaz vystaví 31.10.2006, nedostane sa do omeškania len vtedy ak aj 31.10.2006 budú peniaze odpísané z účtu platiteľa. Zákon v § 19 nehovorí o termíne kedy má platiteľ poistného vystaviť platobný príkaz, ale o termíne dokedy je povinný nedoplatok odviesť na účet zdravotnej poisťovne. Ust. § 19 ods. 11 sa opiera o ust. § 17 ods. 4 a teda za deň splatnosti sa považuje deň odpísania peňazí z účtu platiteľa a tento musí byť najneskôr 31.10.2006.
Zobraziť stránku 123